OpenLLM-France/wikimedia huggingface dataset:
# Cantó de Salbris

El cantó de Salbris és un cantó francès del departament de Loir i Cher, situat al districte de Romorantin-Lanthenay. Té 9 municipis i el cap és Salbris.

## Municipis

* La Ferté-Imbault
* Marcilly-en-Gault
* Orçay
* Pierrefitte-sur-Sauldre
* Saint-Viâtre
* Salbris
* Selles-Saint-Denis
* Souesmes
* Theillay

## Història

Llista dels consellers generals successius :
| Data d'elecció | Identitat | Partit |
| 1945-1953 | Raymond Bordes | radical |
| 1953-1967 | Louis Boichot | radical |
| 1967-1998 | Roger Corrèze | UDR, després RPR |
| 1998-2012 | Michel Leroux | UDF, després NC |
| 2012- | Agnès Thibault | Modem |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 12.982 | 13.042 | 13.507 | 13.734 | 13.727 | 13.685 | 13.369 |
| A partir de 1990: Població sense dobles comptes |||||||
# Cal·línic d'Heliòpolis

Cal·línic d'Heliòpolis (grec antic: Καλλίνικος, llatí: Callinīcus) fou un arquitecte i alquimista romà d'Orient conegut per ser presumiblement l'inventor del foc grec, un artifici incendiari utilitzat en les batalles navals de l'Imperi Romà d'Orient. Jueu sirià, va viure a la ciutat d'Heliòpolis de Síria fins que els anys seixanta o setanta del segle vii va ser expulsat pels àrabs i va trobar refugi a Constantinoble. Altres autors li atribueixen un origen egipci. El seu invent va ser utilitzat per primera vegada a una batalla naval prop de Cízic l'any 674.

## Referències

* ↑ «Cal·línic d'Heliòpolis». Gran Enciclopèdia Catalana. Barcelona: Grup Enciclopèdia Catalana.
* 1 2 «Kallinikos». A: Prosopographie der mittelbyzantinischen Zeit (en alemany). vol. 2. Berlín i Potsdam: Berlín-Brandenburgische Akademie der Wissenschaften, 2000, p. 44.
* ↑ «Callinicus Of Heliopolis». A: Encyclopaedia Britannica (en anglès), 1/1/2019.
* ↑ Daintith, John; Mitchell, Sarah; Gjertsen, Derek; Tootill, E. «Callinicus Of Heliopolis». A: Biographical encyclopedia of scientists (en anglès). Boca Raton (FL): CRC Press, 1994, p. 136-137. ISBN 9780750302876.
# Enterprise

«Enterprise» té aquests significats:
* Toponímia:
** Enterprise (Alabama)
** Enterprise (comtat d'Amador), Califòrnia
** Enterprise (comtat de Butte), Califòrnia
** Enterprise (comtat de Lake), Califòrnia
** Enterprise (comtat de Shasta), Califòrnia
** Enterprise (Florida)
** Enterprise (Kansas)
** Enterprise (Minnesota)
** Enterprise (Mississipi)
** Enterprise (Nevada)
** Enterprise (Oregon)
** Enterprise (Utah)
** Enterprise (Virgínia de l'Oest)
** Enterprise (poble de Wisconsin)
** Enterprise (àrea no incorporada de Wisconsin)
** Enterprise (comtat de Missaukee), Michigan
** Enterprise (comtat de Jackson), Minnesota
** Enterprise (comtat de Valley), Nebraska
* Informàtica:
** Enterprise JavaBean
** Enterprise Service Bus, manera de construir programari
* Naus:
** HMS Enterprise
** USS Enterprise (CV-6), portaavions de la Marina dels Estats Units
** Transbordador espacial Enterprise, transbordador espacial construït per la NASA
** Star Trek: Enterprise, sèrie de televisió de ciència-ficció nord-americana
** Enterprise (Star Trek), nom de diverses naus espacials de Star Trek
** USS Enterprise (NCC-1701-D)
** USS Enterprise (NCC-1701)
** Enterprise (NX-01)
# Anjelika Akbar

Anjelika Akbar o Anjelika Rosenbaum Akbar (Kharagandí, 1969) és una pianista turca.
Va néixer a Kazakhstan, filla de músics, Anjelika estudià al Conservatori Txaikovski de Taixkent. Seguí els estudis a la Universitat de Hacettepe a Ankara i s'establí a Turquia. Des de 1993 és ciutadana turca. Ha escrit dos llibres: Històries de Basha, publicat primerament en rus a Moscou (2005), i després en turc a Istanbul (2008) i İçimdeki Türkiyem (La meva Turquia dins meu) en turc, publicat el 2010. Jueva d'origen, Akbar va realitzar un recital, a les celebracions del Dia Europeu de Cultura Jueva del 2008 a Gàlata, İstanbul. Anjelika Akbar es casà, en segones núpcies el 2007, amb Batu Tarman, enginyer turc i exalumne seu de piano. Té dos fills, Yürek i Timur.

## Discografia

* Su (1999)
* bir'den Bir'e (2002)
* Vivaldi - Four Seasons (2002)
* Bach A L'orientale (2003)
* Bir Yudum Su (2005)
* Raindrops By Anjelika (2009)
* İçimdeki Türkiyem (2010)
* Likafoni (2011)

## Referències

* ↑ «BİYOGRAFİ». [Consulta: 27 febrer 2022].
* ↑ «İzmirlilerle birbirimizi seviyoruz...» (en turc). [Consulta: 27 febrer 2022].
* ↑ «sahibinden.com user login». [Consulta: 27 febrer 2022].
* ↑ «Composer synthesizes western and oriental music» (en anglès). Dünya, 17-12-2012. [Consulta: 18 desembre 2023].
* ↑ «yahudi kulturu gunu galata da kultur» (en turc), 07-09-2008.
* ↑ «Uçakta kafama şişe düştü, aşkımız başladı!» (en turc). Cumartesi Sabah, 09-02-2027. Arxivat de l'original el 18 d’abril 2016. [Consulta: 18 desembre 2023].
* ↑ «Anjelika Akbar: Oğullarım da benim gibi inatçı» (en turc). uzunco rap, 17-04-2012. Arxivat de l'original el 9 de maig 2015. [Consulta: 18 desembre 2023].

## Enllaços externs

* Entrevista amb Anjelika Akbar en "Turkish Daily News" (anglès)
* * "Turquia està dins meu", entrevista amb Anjelika Akbar (rus)
# Batalla de Ravenna (476)

La batalla de Ravenna fou lliurada entre les restes de l'exèrcit romà d'Occident i els hèruls, dirigits pel seu capitost, Odoacre, a principis de setembre del 476 a Itàlia. L'Imperi Romà es trobava en un declivi relatiu des de l'inici de les invasions bàrbares i Roma, el cor i principal ciutat de l'Imperi Romà d'Occident, havia estat saquejada el 410 pels visigots i el 455 pels vàndals. El 476, l'emperador d'Occident ja era poc més que un cacic que controlava molt poc territori fora d'Itàlia. De fet, l'últim emperador d'Occident, Ròmul Augústul, ni tan sols no era reconegut com a governant legítim fora d'Itàlia; l'Imperi Romà d'Orient reconeixia Juli Nepot com a emperador d'Occident legítim.
Els hèruls eren federats de l'Imperi Romà d'Occident, és a dir, servien com a mercenaris al seu exèrcit. Envejosos d'altres pobles germànics establerts a la Gàl·lia, Hispània i Àfrica, que havien pres terres per la força de les armes, exigiren que un terç del territori italià fos dividit immediatament entre ells. Quan Orestes, pare de l'emperador adolescent Ròmul Augústul, rebutjà la seva demanda, s'alçaren en rebel·lió i soldats germànics de tot Itàlia s'uniren a les forces d'Odoacre. Orestes es retirà a Pavia, que posteriorment fou víctima d'un saqueig que acabà amb l'execució d'Orestes.
La batalla decisiva tingué lloc el 2 de setembre del 476 prop de Ravenna, capital de l'Imperi Romà d'Occident. Els federats derrotaren el poc que quedava de la guarnició romana. La ciutat, defensada per Paule, germà d'Orestes, fou presa ràpidament i fàcil. Dos dies més tard, Odoacre obligà l'emperador Ròmul Augústul, de només setze anys, a abdicar i posà fi a dotze segles de domini romà a Itàlia, que es remuntaven a la fundació del regne romà el 753 aC. Ròmul fou enviat a passar la resta dels seus dies a Campània.

## Referències

* ↑ Bury, History, vol. 1 p. 406
* 1 2 Edward Gibbon, Decline and Fall of the Roman Empire, Vol. II, Ed. J.B.Bury, (Random House, 1995), 1.141.
# Comtessa (Gelat)

Comtessa (Coneguda internacionalment com a Viennetta) és un gelat britànic fet per Frigo. La Comtessa es ven de diferents sabors, incloent nata, xocolata i ametlles i torró. A d'altres països es comercialitza amb sabor de menta i de festuc.

## Història

Viennetta va ser llençada al 1982 per la empresa gelatera Wall's (el nom britànic de la marca amb el símbol del cor), usant una tècnica per Kevin Hillman, manager d'R+D a la fàbrica de Wall's a Gloucester, i Ian Butcher.
La Viennetta original era un producte italià que consistia en capes de gelat de vainilla amb capes polvorejades de succedani de la xocolata. Les capes del gelat eren expulsades, una darrera l'altre, a safates a sobre d'una cinta transportadora. La velocitat d'extrusió era major que la velocitat de la cinta cosa que provoca l'engalanament o agrupació del gelat; cada capa era extrudida a una velocitat diferent de la capa anterior. L'efecte final era similar a una sèrie d'ones arrissant a través del producte, donant un efecte concertina a la confecció resultant.
A Espanya arriba a l'any 1983 sota el nom de Comtessa, ja que per problemes legals no se li va poder posar el nom original. Finalment al 1998 adquireix el nom original, però al febrer de 2019 recupera el nom de Comtessa després que Frigo fes una enquesta en que el 97% dels enquestats reconegués que seguien usant aquest nom i el 100% demanés que el recuperessin.

## Disponibilitat

Llançada originàriament com un postre de porcions múltiples, el seu succés després de ser venuda als restaurants de KFC i Pizza Hut va portar a Unilever, propietaris de Wall's, a produir diferents sabors i mides.
Es ven a qualsevol supermercat d'Itàlia, com d'Alemanya i Àustria, Austràlia i Nova Zelanda. Als Estats Units i altres països americans es pot trobar en llocs seleccionats, mentre que a Canada ja no es fabrica. Al Japó es ven per la marca Morinaga.

## Referències

* ↑ «Viennetta» (en anglès). Arxivat de l'original el 2018-03-29. [Consulta: 17 març 2019].
* ↑ «Espacenet - Bibliographic data» (en anglès).
* ↑ «Teleporomoción 10 años Comtessa Frigo en Noche Noche Antena 3» (en castellà). [Consulta: 17 març 2019].
* ↑ «Unilever pone en marcha la 'operación limpieza'» (en castellà). [Consulta: 23 febrer 2008].
* ↑ «La tarta Comtessa recupera su mítico nombre y deja de ser Viennetta tras la petición de 20.000 personas» (en castellà). [Consulta: 17 març 2019].
* ↑ «Viennetta Eis» (en alemany). Arxivat de l'original el 2017-12-05. [Consulta: 17 març 2019].
* ↑ «Viennetta Eis» (en alemany). Arxivat de l'original el 2019-01-29. [Consulta: 17 març 2019].

## Vegeu també

* Unilever
# Blat compacte

El blat compacte (Triticum aestivum subsp. compactum) és una subespècie del blat blancal (Triticum aestivum), gènere(Triticum), dins la família de les poàcies.
És una planta hexaploide. Fa de 90 a 140 cm d'alt. Forma una espiga molt curta. La seva llavor té poc gluten i la planta és més resistent a les glaçades que altres espècies de blat. És de conreu molt antic, els ibers, per exemple, ja el cultivaven fa 2.500 anys.

## Referències

* ↑ «blat compacte». Noms de plantes. Corpus de fitonímia catalana. TERMCAT, Centre de Terminologia. [Consulta: 30 juny 2023].
* ↑ «Triticum aestivum subsp. compactum» (en anglès). Plants of the World Online. Royal Botanic Gardens. Kew. [Consulta: 30 juny 2023].
* ↑ «View crop». Arxivat de l'original el 2016-03-04. [Consulta: 28 desembre 2017].
* ↑ J. Sanmartí i J. Santacana Els ibers del nord Rafael Dalmau editor 2005

## Enllaços externs

* http://www.ars-grin.gov/cgi-bin/npgs/html/taxon.pl?40562 Arxivat 2010-05-28 a Wayback Machine.
# Ewald Cebula

Edward Cebula, també conegut com a Ewald, (Świętochłowice, 22 de març de 1917 - Chorzów, 1 de febrer de 2004) fou un futbolista polonès de les dècades de 1930 i 1940 i entrenador.
Va jugar a l'Śląsk Świętochłowice i al Ruch Chorzów, guanyant el campionat polonès el 1951. Fou internacional amb la selecció de Polònia, amb la que participà en el Mundial de 1938 i als Jocs Olímpics de 1952.
També fou entrenador a clubs com el Ruch Chorzów i el Górnik Zabrze.

## Referències

* 1 2 3 Perfil a worldfootball.net
* 1 2 Perfil a eu-football.info
# Camarada X

Camarada X (Comrade X) és una pel·lícula estatunidenca dirigida per King Vidor, estrenada el 1940 i produïda per la Metro-Goldwyn-Mayer.

## Argument

En la Unió Soviètica, el periodista americà McKinley "Mac" Thompson (Gable) secretament escriu històries poc afavoridores sobre la Unió Soviètica, atribuïdes al "Camarada X", pel seu diari. La seva identitat és descoberta pel seu ajudant, Vanya (Felix Bressart), que fa xantatge a Mac, fent-li prometre que aconseguirà treure del país la seva filla, Theodore (Lamarr) conductora de tramvies. Theodore acorda un matrimoni fals i així pot estendre el missatge dels beneficis del comunisme a la resta del món. Tanmateix, el comissari Vasiliev (Oskar Homolka) intenta desemmascarar i arrestar el Camarada X.

## Repartiment

* Clark Gable: McKinley B. 'Mac' Thompson
* Hedy Lamarr: Golubka, Theodore Yahupitz/Lizvanetchka 'Lizzie'
* Oskar Homolka: Comissari Vasiliev
* Felix Bressart: Igor Yahupitz/Vanya
* Eve Arden: Jane Wilson
* Sig Ruman: Emil Von Hofer
* Natasha Lytess: Olga Milanava
* Vladimir Sokoloff: Michael Bastakoff
* Edgar Barrier: Rubick
* Georges Renavent: Laszlo
* Mikhail Rasumny: Oficial rus

## Nominacions

* Oscar al millor guió original

## Referències

* ↑ «Camarada X». ésAdir. [Consulta: 9 febrer 2024].
# Enterogons

Els enterogons (Enterogona) era un ordre de tunicats de la classe dels ascidiacis que ha quedat en desús.

## Taxonomia

Estava format por dos subordres i nou famílies. Actualment, els subordres han estat elevats al rang d'ordre. La seva classificació era la següent:
* Subordre Aplousobranchia
** Família Clavelinidae
** Família Didemnidae
** Família Polycitoridae
** Família Polyclinidae
* Subordre Phlebobranchia
** Família Agneziidae
** Família Ascidiidae
** Família Cionidae
** Família Corellidae
** Família Diazonidae

## Referències

* ↑ Perrier. «Enterogona». World Register of Marine Species, 1898.
# Banhèras de Bigòrra

Banhèras de Bigòrra (occità) o Bagnères-de-Bigorre (francès) és un municipi del departament francès dels Alts Pirineus, a la regió d'Occitània. És sotsprefectura del departament. Limita al nord-oest amb Labassèra, al nord amb Posac i Trebons, al nord-est amb Ordisan, Merlhèu i Ciutat, a l'est amb Usèr i Lias, al sud amb sud amb Beudian i Campan, i al sud-est amb Gerda i Astèr.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 4 440 | 5 656 | 6 001 | 6 834 | 7 586 | 8 108 | 8 448 | 8 467 | 8 485 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 8 885 | 9 169 | 9 433 | 9 464 | 9 508 | 9 498 | 9 248 | 8 638 | 8 837 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 8 671 | 8 591 | 8 455 | 8 261 | 8 880 | 9 211 | 8 633 | 9 941 | 11 044 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 10 314 | 10 216 | 9 947 | 9 242 | 8 424 | 8 048 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1965-1977 | André de Boysson | RI |
| 1977-1989 | Eugène Toujas | PCF |
| 1989- | Roland Castells | AC |
# Cophixalus pipilans

Cophixalus pipilans és una espècie de granota que viu a Papua Nova Guinea.

## Referències

* Richards, S. & Zweifel, R. 2004. Cophixalus pipilans. Llista Vermella d'Espècies Amenaçades de la UICN 2006. Consulta: 1 de febrer del 2008.
# Ewa Strömberg

Ewa Strömberg (Suècia, 13 de gener de 1940 - 24 de gener de 2013) va ser una actriu sueca que va fer carrera al seu país i a Alemanya. Es va donar a conèixer en 1971 amb la pel·lícula Vampyros Lesbos de Jess Franco.

## Biografia

Ewa Strömberg va començar a fer cinema a Suècia, i va aparèixer en alguns papers secundaris entre 1959 i 1967. Posteriorment va fer carrera essencial a Alemanya. Participà sovint amb cinema d'explotació en la que apareixien heroïnes sexys. Va participar en tres pel·lícules de terror signades per Alfred Vohrer (College Girl Murders en 1967, The Zombie Walk en 1968 i The Man with the Glass Eye en 1969) així com en comèdies eròtiques actuals (Erotik auf der Schulbank en 1968, Virgin Wives i Wedding Night Report en 1972). · Va aparèixer a les portades de diverses revistes arreu d'Europa.
Va treballar sota la direcció de veterans del cinema alemany com Wolfgang Staudte (Heimlichkeiten, 1968) o Robert Siodmak. El seu paper de Rauthgundis al díptic Pour la conquête de Rome (1968) li permeté de treballar al costat d'Orson Welles, de Sylva Koscina o de la seva compatriota Harriet Andersson. També va fer algunes aparicions a la pantalla petita, però no va poder sobreviure de manera duradora al cinema de gènere.
La seva col·laboració amb Jess Franco li va permetre d'accedir al rang de vedette de sèrie B. El cineasta espanyol la va fer servir cinc vegades, compartint el protagonisme de Vampyros Lesbos (1971) amb Soledad Miranda.

## Filmografia
### Cinema

* 1959: Ryttare i blått, d'Arne Mattsson
* 1959: Raggare! d'Olle Hellbom
* 1963: Il Diavolo de Gian Luigi Polidoro
* 1965: Ett sommaräventyr de Håkan Ersgård
* 1966: Brille und Bombe - Bei uns liegen Sie richtig!, de Franz-Otto Krüger
* 1967: Mördaren - en helt vanlig person, d'Arne Mattsson
* 1967: Der Mönch mit der Peitsche, d'Alfred Vohrer
* 1968: Im Banne des Unheimlichen d'Alfred Vohrer
* 1968: Erotik auf der Schulbank, sketch Fantasie d'Eckhart Schmidt
* 1968: Heimlichkeiten, de Wolfgang Staudte
* 1968: Kampf um Rom I de Robert Siodmak
* 1969: Kampf um Rom II - Der Verrat de Robert Siodmak
* 1969: Der Mann mit dem Glasauge d'Alfred Vohrer
* 1969: Die Hochzeitsreise de Ralf Gregan
* 1971: Vampyros Lesbos, de Jess Franco
* 1971: Sie tötete in Ekstase de Jesús Franco
* 1971: Der Teufel kam aus Akasava de Jess Franco: Ingrid Thorrsen
* 1971: X312 - Flug zur Hölle
* 1972: Dr. M schlägt zu de Jess Franco
* 1972: Zum zweiten Frühstück: Heiße Liebe de Hubert Frank
* 1972: Hochzeitsnacht-Report de Hubert Frank

### Televisió

* 1964: Meine Nichte Susanne, telefilm de Thomas Engel
* 1965: En historia till fredag, mini-sèrie d'Åke Falck
* 1966: Wie lernt man Mädchen kennen...?, telefilm de Rainer Bertram:
* 1971: Dänemark: Die alte Liebe, episodi de la sèrie Familie Werner auf Reisen
* 1974: Der 7. Kanal, episodi de la sèrie Hamburg Transit

## Referències

* ↑ « Ewa Strömberg » a Swedish-film-database
* ↑ Ewa Strömberg sur Online-Filmdatenbank
* ↑ Ewa Strömberg a Filmportal.de
* ↑ Ewa Strömberg a Scifi-Universe.
# Carta de Brest

La Carta de Brest fou un acord signat pel Moviment Republicà Irlandès (IRM), la Unió Democràtica de Bretanya (UDB) i la Unió del Poble Gallec (UPG) el febrer del 1974 a Brest, Bretanya. La Carta proposava la lluita conjunta per a una Europa unida en estats socialistes independents. Més tard el signaren organitzacions d'altres nacions de l'Europa Occidental.
El 1r de maig de 1975, ETA-pm, el PSAN-Provisional i UPG feren una declaració conjunta de suport mutu i s'adheriren a la Carta de Brest.

## Signataris

| País | Organització |
| Irlanda | Sinn Féin Oficial |
| Irlanda | IRA Oficial |
| Bretanya | Unió Democràtica de Bretanya |
| Galícia | Unió del Poble Gallec |
| Gal·les | Cymru Goch |
| Països Catalans | PSAN-Provisional |
| Països Catalans | Esquerra Catalana dels Treballadors |
| País Basc | Herriko Alderdi Sozialista |
| País Basc | Euskal Herriko Alderdi Sozialista |
| País Basc | Herri Alderdi Sozialista Iraultzailea |
| Còrsega | Partit Cors per al Socialisme |
| Occitània | Lucha Occitana |
| Sardenya | Su Populu Sardu |

## Notes

* ↑ Dissolt el 1975 per formar EHAS.
* ↑ Dissolt el 1977 per formar HASI.

## Referències

* 1 2 3 4 5 6 7 8 9 «La Carta de Brest». Llavors de llibertat, 01-05-2013. [Consulta: 30 març 2020].
* 1 2 3 4 5 6 7 8 9 «Carta de Brest». Llibres nacionalistes, 23-03-2015. [Consulta: 30 març 2020].
* 1 2 3 4 5 6 7 8 9 Sastre, Carles [et al.].. Terra Lliure, punt de partida. Barcelona: Edicions del 1979, 2012, p. 34. ISBN 978-84-940126-0-0.
* 1 2 Oroza, Herminia Pernas. Entre nós: estudios de arte, xeografía e historia en homenaxe ó profesor Xosé Manuel Pose Antelo (en gallec). Univ Santiago de Compostela, 2001. ISBN 9788481219692.
* ↑ «Declaració conjunta D'ETA, PSAN(P) i UPG (adhesió a la Carta de Brest)». Llibertat.cat, 16-02-2016. [Consulta: 13 abril 2021].
# Elwood (Kansas)

Elwood és una població dels Estats Units a l'estat de Kansas. Segons el cens del 2000 tenia 1.145 habitants.

## Demografia

Segons el cens del 2000, Elwood tenia 1.145 habitants, 446 habitatges, i 313 famílies. La densitat de població era de 217,8 habitants/km².
Dels 446 habitatges en un 37,9% hi vivien nens de menys de 18 anys, en un 49,3% hi vivien parelles casades, en un 15,9% dones solteres, i en un 29,8% no eren unitats familiars. En el 25,8% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,07.
Per edats la població es repartia de la següent manera: un 30,9% tenia menys de 18 anys, un 10,2% entre 18 i 24, un 27% entre 25 i 44, un 20,7% de 45 a 60 i un 11,2% 65 anys o més.
L'edat mediana era de 32 anys. Per cada 100 dones de 18 o més anys hi havia 88,8 homes.
La renda mediana per habitatge era de 28.950 $ i la renda mediana per família de 31.136 $. Els homes tenien una renda mediana de 26.103 $ mentre que les dones 17.692 $. La renda per capita de la població era de 12.601 $. Entorn del 16,3% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Elwood». American Fact Finder. Oficina del Cens dels Estats Units, 12-01-2010.
# Alicates universals

Unes alicates universals són una eina per al treball manual. Es compon de dues peces de metall, connectades d'una manera similar a les tisores, formant una mena de pinces s'utilitzen per manipular l'objecte per sostenir-lo com si fos una mordassa, doblegar-lo, tallar-lo o per pelar-lo en el cas de cables elèctrics. L'interior del cap és aplanada i té una textura superficial rugosa, antilliscant. El cap té un forat ovalat i un tallador de cable, sovint utilitzat per pelar cables elèctrics. El mànec sol estar cobert amb plàstic o un altre material aïllant amb una forma confortable a la mà.
Les alicates universals són una combinació d'un nombre de pinces en una sola. Tanmateix permeten realitzar les funcions igual de bé que cada eina per separat, sent una excel·lent eina d'electricista (lineman). En realitat, reuneixen diverses funcions en una sola eina a la vegada: unes alicates planes, unes mordasses i unes alicates de tall per tallar filferro.

## Usos

S'utilitzen:
* Com alicates: s'utilitzen per pressionar dos objectes l'un contre l'altre, per al manteniment general, etc.
* Com alicates de tall: s'utilitzen per tallar fil elèctric, cables, etc.
* Com pinces: s'utilitzen per estrènyer tots els objectes que cal aguantar temporalment (fil elèctric, cables, tubs, peces de treball, closques de fruits secs), etc.
* Com tenalles: Per arrencar claus, cargols, etc.

## Variants

Hi ha també unes alicates en què els mànecs es poden plegar de manera que cobreixin la mordassa, quedant d'una mida molt compacta per portar a la butxaca. Aquestes eines solen tenir diversos ganivets, tornavisos, obridor d'ampolles i altres eines similars a la navalla suïssa.

## Referències

* ↑ Hearst Magazines. ISSN: 00324558.
* ↑ James E. Duffy; Robert Scharff. Auto Body Repair Technology, 4e. Cengage Learning, 1 març 2003, p. 94–. ISBN 978-0-7668-6272-2 [Consulta: 16 març 2013].
* ↑ Christopher Gilbert Morris. Academic Press Dictionary of Science and Technology. Gulf Professional Publishing, 1992, p. 626–. ISBN 978-0-12-200400-1 [Consulta: 15 març 2013].

## Vegeu també

* Alicates
* Electricista
* Alicates de tall
# Balham

Balham és un municipi francès situat al departament de les Ardenes i a la regió del Gran Est. L'any 2007 tenia 136 habitants.

## Demografia

El 2007 la població de fet era de 136 persones. Hi havia 44 famílies, 68 habitatges(48 habitatges principals, tretze segones residències i set desocupats. Tots els 68 habitatges eren cases. Dels 48 habitatges principals, 38 estaven ocupats.

## Economia

El 2007 la població en edat de treballar era de 88 persones, 71 eren actives i 17 eren inactives.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007